చిక్కడపల్లి(హైదరాబాద్ జిల్లా): రాజేశ్వరరావు సంగీతం చిరస్థాయిగా నిలిచిపోతుందని మాజీ గవర్నర్ కొణిజేటి రోశయ్య అన్నారు. ఆయన మధురమైన సంగీత బాణీలు ఎప్పటికీ మర్చిపోలేమన్నారు. రఘుపతి వెంకయ్య అవార్డు గ్రహీత డా.సాలూరి రాజేశ్వరరావు 96వ జయంతి సందర్భంగా రసమయి సంస్థ ఆధ్వర్యంలో ప్రముఖ చలనచిత్ర సంగీత దర్శకుడు మణిశర్మకు సాలూరి ప్రతిభా పురస్కారాన్ని ప్రదానం చేసే కార్యక్రమం త్యాగరాయగాన సభలో మంగళవారం జరిగింది.  రోశయ్య మాట్లాడుతూ మణిశర్మ సంగీత ప్రతిభ అసామాన్యమైందన్నారు. తెలంగాణ ప్రభుత్వ సలహాదారు డా. కేవీ రమణ మాట్లాడుతూ మణిశర్మ తన అద్భుతమైన ప్రతిభతో సినీరంగంలో గొప్పగా రాణిస్తున్నారన్నారు. ప్రభుత్వ మాజీ చీఫ్ విప్ రుద్రరాజు పద్మరాజు మాట్లాడుతూ మణిశర్మ మెలోడీబ్రహ్మగా పేరుపొందారన్నారు. కార్యక్రమంలో సినీ సంగీత దర్శకులు సాలూరి కోటి, సాలూరి వాసురావు, యువ సంగీత దర్శకులు రోషన్ సాలూరి, సాహితీవేత్త డా. ఓలేటి పార్వతీశం, నిర్వాహకులు డా.ఎంకె.రాము పాల్గొన్నారు.
chikkadapalli(hyderabad jilla): rajeshwararao sangeetam chirasthaayigaa nilichipotundani maji gavarnar konijeti rosayya annaru. aayana madhuramaina sangeeta baaneelu eppatiki marchipolemannaru. raghupati venkayya avaardu graheeta daa.saluri rajeshwararao 96va jayanti sandarbhamgaa rasamayi samstha aadhvaryamlo pramukha chalanachitra sangeeta darsakudu manisarmaku saluri pratibha puraskaaraanni pradaanam chese kaaryakramam tyaagaraayagaana sabhalo mangalavaaram jarigindi.  rosayya maatlaadutuu manisarma sangeeta pratibha asaamaanyamaindannaaru. telamgaana prabhutva salahaadaaru daa. kevi ramana maatlaadutuu manisarma tana adbhutamaina pratibhatho sineerangamlo goppagaa raanistunnaarannaaru. prabhutva maji cheef vip rudraraju padmaraju maatlaadutuu manisarma melodibrahmaga perupondaarannaaru. kaaryakramamlo cinee sangeeta darsakulu saluri koti, saluri vasurao, yuva sangeeta darsakulu roshan saluri, saahitiivetta daa. oleti paarvateesam, nirvaahakulu daa.enke.ramu paalgonnaaru.